Daugavpils pilsētas domes iepirkumu komisija

**““Smiltenes ielas divlīmeņu pārvada ar pievadiem būvniecība līdz Smilšu un Kauņu ielu krustojumam, Daugavpilī” KF projekta ietvaros (SAM 6.1.4.2.)”**

identifikācijas numurs DPD 2016/175

**Atbildes**

**uz piegādātāju jautājumiem**

**Nr.16**

*16.1.jautājums*

*Atklāta konkursa nolikuma 4.3.4. un 4.3.5. punktos kā divi no saimnieciski izdevīgā piedāvājuma vērtēšanas kritērijiem ir norādīti Pretendenta Satiksmes organizācijas plāna koncepcija un Darba veikšanas projekta koncepcija.*

* + - 1. ***Kritērijā C Darba veikšanas projekta koncepcija*** *paredz* ***VISUS*** *pasākumus, kādi ir norādīti darbu organizācijas projektā (tehniskā projekta sastāvdaļa DOP) un kādi paredzēti būvnormatīvā LBN-14 “Darbu veikšanas projekts” (MK noteikumi Nr. 655) un Ēku būvnoteikumos (sadaļa 7.3.) (MK noteikumi Nr. 529). Koncepcija paredz pasākumus, kādi būs jāveic būvdarbu laikā saskaņā ar tehniskajām specifikācijām, tehnisko projektu un reālo situāciju darbā. Komisijas loceklis piešķir 3 punktus.*
      2. *Nav piedāvāts viens no augstāk norādītiem pasākumiem – komisijas loceklis piešķir 2 punktus.*
      3. *Nav piedāvāti divi no augstāk norādītiem pasākumiem – komisijas loceklis piešķir 1 punktu.*

*Izskatot iepirkumam pievienoto tehnisko dokumentāciju,* ***neatrodam*** *“Tehniskā projekta sastāvdaļu* ***DOP****- darba organizācijas projektu, saskaņā ar kuru izstrādājama Darbu veikšanas projekta koncepcija.*

***MK Noteikumi par Latvijas būvnormatīvu LBN 310-14 "Darbu veikšanas projekts" nosaka:***

*Darbu veikšanas projektā iekļauj:*

*7.1. darbu veikšanas kalendāra grafiku;*

*7.2. būvdarbu ģenerālplānu;*

*7.3. sagatavošanas darbu un būvdarbu aprakstu;*

*7.4. netradicionālu un sarežģītu būvdarbu veidu tehnoloģiskās shēmas un norādi par izpildes zonām;*

*7.5. galveno būvmašīnu darba grafiku;*

*7.6. nepieciešamo speciālistu sarakstu darbu veikšanai būvobjektā;*

*7.7. nepieciešamos būvju nospraušanas darbus;*

*7.8. pagaidu tehnoloģisko konstrukciju pamatotus risinājumus;*

*7.9. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;*

*7.10. būvmašīnu, tehnoloģiskā un montāžas aprīkojuma sarakstu;*

*7.11. skaidrojošu aprakstu;*

*7.12. darbaspēka kustības grafiku;*

*7.13. būvizstrādājumu transportēšanas nosacījumus un to novietošanas vietas būvlaukumā.*

***Ministru kabineta noteikumi Nr.529 “****Ēku būvnoteikumi” (sadaļa 7.3.) nosaka:*

*113. Būvdarbi organizējami un veicami saskaņā ar būvprojektu un tā sastāvā esošo darbu organizēšanas projektu, kā arī darbu veikšanas projektu.*

*114. Darbu veikšanas projektu, pamatojoties uz izstrādāto būvprojektu, izstrādā galvenais būvdarbu veicējs, bet atsevišķiem un speciāliem darbu veidiem – atsevišķu būvdarbu veicēji. Darbu veikšanas projekta sastāvdaļas nosaka saskaņā ar normatīvo aktu par darbu veikšanas projektu, bet projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.*

*115. Atkarībā no būvdarbu apjoma un plānotā būvdarbu ilguma darbu veikšanas projektu izstrādā visai ēkai kopumā, atsevišķai tās daļai vai būvdarbu ciklam (piemēram, pazemes ciklam, virszemes ciklam, būvdarbu sagatavošanas ciklam, ēkas sekcijai, laidumam, stāvam).*

*116. Izstrādājot darbu veikšanas projektu esošajām ēkām, ievēro to īpašnieku vai lietotāju noteikumus un situāciju būvobjektā.*

*Pretendenta ieskatā, noteikums, ka Koncepcijā jāietver VISS (?), kas noteikts tehniskajam projektam pievienotajam DOP , MK Noteikumos par Latvijas būvnormatīvu LBN 310-14 "Darbu veikšanas projekts" un ēku būvnoteikumos, ir interpretējams katra Pretendenta ieskatā atšķirīgi, veidojot koncepciju pēc saviem ieskatiem. Katra Pretendenta sagatavotā koncepcija visticamāk atšķirsies, gan sastāva, gan apjoma, gan detalizācijas ziņā. Punkti tiek samazināti, ja nav iesniegta* ***viens vai divi*** *no* ***AUGSTĀKMINĒTIEM*** *(?) pasākumiem. Piemēram darbu veikšanas projekta sastāvdaļas – ģenerālplāns, skaidrojošais apraksts utml. Ja šīs sadaļas ir projekta dokumentācijā, vai Pretendents tās pievieno Darbu veikšanas koncepcijai? Vai punkti tiek samazināti, ja šo sadaļu nav? Tāpat, atsauce uz MK noteikumiem ir ļoti vispārināta, lai secinātu, kuras sadaļas ir gatavojamas un kuras nav.*

***Lūgums iepirkumu komisijai izskaidrot, kur atrodama tehniskā projekta sastāvdaļa DOP, saskaņā ar kuru gatavojama Darba veikšanas projekta koncepcija, kurai jāparedz VISUS pasākumus, kas iekļauti DOP? Lūdzam komisiju noteikt precīzas sadaļas, kādas jāsatur darbu veikšanas projekta koncepcijai, lai visi Pretendenti sagatavotu Piedāvājumu vadoties pēc vienotām vadlīnijām.***

*Saskaņā ar IUB 21.07.2014. skaidrojumiem ,,Vērtēšanas kritērijiem jābūt konkrēti un pietiekami skaidri izteiktiem, lai piegādātāji varētu atbilstoši sagatavot savus piedāvājumus. Ja pasūtītāja sniegtais vērtēšanas kritēriju apraksts nav pietiekoši skaidrs, vērtējams tas, kā pretendenti varēja aprakstu saprast, nevis tas, ka pasūtītājs vērtēšanas kritēriju bija iecerējis piemērot. Iepirkumu komisijas locekļiem jābūt vienotai izpratnei par vērtēšanas metodoloģiju, kritēriji jāinterpretē vienādi un jāpiemēro objektīvi un vienveidīgi.’’*

**16.1.atbilde**

Jūs esat pareizi sapratuši, ka pretendentu darba veikšanas projekta koncepcija atšķirsies gan pēc sastāva, gan pēc apjoma, jo koncepcijā **var būt arī plašāks** pasākumu loks, kādu nosaka MK noteikumi par LBN 310-14, bet tas nevar būt mazāks kā paredzēts minētajā normatīvā, tai skaitā Jūsu norādītās sadaļās no 7.1. līdz 7.13. Kā norādīts Nolikumā, vērtēs tikai koncepcijā norādīto pasākumu esamību vai neesamību. Šādu pasākumu (prasību) neesamība tiks atzīta tikai tad:

* Ja šādi pasākumi (prasības) ir norādītas normatīvajos dokumentos, bet nav norādītas koncepcijā (vērtēšanas intervāls: visi norādīti, viens nav norādīts, divi nav norādīti);
* Ja koncepcijā norādītie pasākumi, prasības (LBN 310-14 noteiktās sadaļas no 7.1. līdz 7.13) būs pretrunā DOP norādītajam vai būs pretrunā citiem šobrīd spēkā esošajiem normatīviem, tai skaitā Ēku būvnoteikumiem.

Iepirkumu komisijai nav iespējama dažāda interpretācija šajā jautājumā.

Dokuments “Darbu organizēšanas projekts (DOP)” ir pieejams pasūtītāja mājas lapā www.daugavpils.lv Pašvaldības iepirkumi, konkursi / Konkursi / 2017.gads:

https://www.daugavpils.lv/files/components/main\_content/files/2016175DarbuOrganizesanasProjekts.pdf

Iepirkumu komisija